Բալվաներա

**Բալվաներա** (), Արգենտինայի մայրաքաղաք և խոշորագույն բնակավայր Բուենոս Այրեսի շրջաններից մեկը, նրա արևմուտքում գտնվող քաղաքական, ֆինանսական կենտրոնը։ Անվանումը ծագել է նախկինում այս վայրում գոյություն ունեցած *Nuestra Señora de Balvanera* եկեղեցական ծխի անունից, վերջինս էլ իր հերթին առնչվում է Իսպանիայի Լա Ռիոխա քաղաքի Վալվաներա վանքի հետ։ Մայրաքաղաքային այս շրջանի Բալվաներա անվանումը հաստատվել է համայնքապետարանի 1972 թվականի մայիսի 4-ի № 26607 որոշմամբ։ Բալվաներան սահմանակցում Բուենոս Այրեսի Ռեկոլետա, Սան Նիկոլաս, Մոնսեռատ, Սան Կրիստոբալ, Ալմագրո շրջաններին։ Զբաղեցնում է շուրջ 4,34 քառակուսի կիլոմետր տարածք, 2001 թվականի տվյալներով բնակչության թվաքանակը եղել է 137 521, խտությունը՝ 31.686,8 մարդ / km²: Այս շրջանի կենտրոնում է ընկած Պլասա Միսերերե հրապարակը՝ Արգենտինայի առաջին նախագահ Բեռնարդինո Ռիվադավիայի դամբարանով հանդերձ։ Շրջանի արևելյան հատվածում է Արգենտինայի Ազգային կոնգրեսի շենքը, որի շուրջն ընկած թաղամասը երբեմն կոչում են *Congreso*: Բալվաներայի հյուսիսարևմտյան հատվածում գործում է առևտրի խոշոր կենտրոն, որը նախկինում այդտեղ գործած հին շուկայի անունով կոչվել է *Abasto*:

## Պատմություն
Մինչև 1900 թվականը Բալվաներան եղել է Բուենոս Այրեսի արվարձան, որը համբավվել էր բռնության առատ դեպքերով, բնակչության բողոքի ցույցերով, Խունին ի Լավալ թաղամասում գործած հասարակաց տներով, թաղամաս, որտեղ, Բորխեսի բառերով ասած, տանգոն ձեռք է բերել առավելագույն էրոտիկ երանգավորումներ ու դրսևորումներ։ Շրջանի հետագա բուռն զարգացման գործում կարևորագույն դեր է խաղացել երկաթուղու կառուցումն ու շահագործումը։

20-րդ դարի առաջին տասնամյակներին Կորիենտես պողոտայի շուրջը կազմավորված շրջանը դարձել է Բուենոս Այրեսի հրեական համայնքի միջուկը։ Այդտեղ է կենտրոնացած եղել տեքստիլ արտադրանքի վաճառքը, ինչն այստեղ է գրավել նաև մեծ թվով արաբների ու հայերի։ Չնայած ներգաղթյալների մեծ թվին՝ Բալվաներայի համբավը՝ որպես տանգոյի հետ սերտորեն առնչվող շրջանի, երբեք չի խամրել։

## Գարդելը
Կառլոս Գարդելը՝ արգենտինական տանգոյի ամենահռչակավոր ու ամենասիրված կատարողը, ապրել է Աբաստո շուկայի մերձակայքում, որի արտ դեկո ոճով կառուցված շենքը շարք է մտել 1930-ական թվականներին։ Այս թաղամասի սրճարաններում, տներում երգելով է նա ճանաչում ու համբավ ձեռք բերել։ Տունը, որտեղ ապրել է նա իր ֆրանսուհի մոր հետ, ստացել է պատմության հուշարձանի կարգավիճակ (գտնվում է Jean Jaurés 835 հասցեում)։

## Պատկերասրահ

Palacio del Congreso de la Nación Argentina (39609648500).jpg|Շրջանի համայնապատկերը թռչնաթռիչքի բարձրությունից
Buenos Aires-Plaza Congreso-Pensador de Rodin.jpg|Ազգային կոնգրեսի շենքը և Ռոդենի «Մտածողը» քանդակի պահպանված բնօրինակներից մեկը
Buenos Aires - Pasaje Enrique Santos Discépolo - HDR.jpg|Հետիոտնային փողոց
Abasto shopping center looking North.jpg|Աբաստո առևտրի կենտրոնը հյուսիսից
Aguas Corrientes-2011-TM.jpg|Aguas Corrientes պալատը
Iglesia del Salvador en Buenos Aires, Callao y Tucumán.jpg|Փրկչի եկեղեցին



## Ծանոթագրություններ

## Արտաքին հղումներ
* Barrio «Balvanera» en wikimapia.org
* Barrio de Balvanera
* Revista de movimiento social actual en Balvanera
* Balvanera web
* Jewish Once - un recorrido por la vida de la comunidad judía en Once (en inglés)
* Barrio Balvanera
* Guía Buenos Aires, barrios.
* Mapa de Capital Federal - Balvanera - Buscar direcciones - historia.
* Imagen satelital de la Plaza Miserere y la Estación Once de Septiembre
* Barrio de Balvanera en Buenos Aires.

Կատեգորիա:Արգենտինայի բնակավայրեր
Կատեգորիա:Բուենոս Այրես